ועדת הכספים, כנסת 15, פרוטוקול מספר 62, 1999-12-08 09:00

אלי גולדשמידט: אני פותח את הישיבה.

אלי גולדשמידט: על סדר היום: שינויים בתקציב.

אלי גולדשמידט: פניה מס' 419.

אלי גולדשמידט: הפשרת רזרבה להתייקרויות, העברת 25 מליון ש"ח לתקציב בתי חולים כללים, ביצוע שינויים פנימיים.

מיה מוהיליבר: מתחילת השנה נשמר 2% מתקציבי כל המשרד, כולל גם בתי חולים רזרבת התייקרות, זו הפשרה של הרזרבה.

אלי גולדשמידט: מה זה הפשרת 25 מליון ?

מיה מוהיליבר: בתי חולים זה בהסכם עם בייגה שוחט

אלי גולדשמידט: תיקון תקציב ההכנסות של בתי החולים בפועל, תמיכה בסך 145 מליון ש"ח לבתי החולים, שינויים פנימיים בתקציב בתי החולים.

מיה מוהיליבר: היתה לנו באוגוסט ישיבת הנהלה והסיכום היה שהמועצה מעבירה אלינו 135 מליון שקל.

מיה מוהיליבר: בהעברות פנימיות אנחנו לוקחים עוד 20 מליון שקל, מעבר לכך שהורדנו 28 מליון שקל מהכנסות מכיוון שלא היה פתרון לקופת החולים מהכספים של בתי החולים

אלי גולדשמידט: מי בעד אישור הפנייה ומי נגד?

אלי גולדשמידט: הצבעה בעד אישור הפניה - רוב נגד- מיעוט פניה מס' 419 התקבלה.

אלי גולדשמידט: פניה מס' 421: העברת 61.5 משרות לרזרבה חלק משינויים פנימיים בתקציב בתי החולים, במסגרתו הועבר סך של 10 מליון ש"ח מתקציב השכר לתקציב הפניות.

מיה מוהילבר: חלק מתכנית ההבראה של קופת חולים כללית הינה להקפיא משרות בשלב זה ועם השכר לממן את הגרעון.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 421 התקבלה

אלי גולדשמידט: פניה מס' 450: מי ביקש התייעצות סיעתית?

אלי גולדשמידט: הנושא כבר הוצג.

אלי גולדשמידט: מי בעד 450 ירים את ידו?

אלי גולדשמידט: הצבעה בעד אישור הפניה - רוב נגד- מיעוט פניה מס' 450 התקבלה

שלום שמחון: מקסים לוי ביקש, הוא הסיר את ההתנגדות.

אלי גולדשמידט: אז בכלל לא צריך להצביע.

אלי גולדשמידט: פניות 452 ו- 453 גם הוצגו.

אלי גולדשמידט: הצבעה בעד אישור הפניה - רוב נגד- מיעוט פניות מס' 452,453 התקבלו

אלי גולדשמידט: יש משהו מהחינוך?

אלי גולדשמידט: איזה עוד רפרנטים יש?

אלי גולדשמידט: משרד החקלאות, מה מס' הפניה?

בני קידר: 72, 73.

אלי גולדשמידט: פניה לביצוע שינויים פנימיים בתקציב משרד החקלאות בהגדרת האוצר מופיע פרנסה ב- 5 מליון שקל.

אלי גולדשמידט: הצבעה בעד אישור הפניה - רוב נגד- מיעוט פניות מס' 72,73 התקבלו

אלי גולדשמידט: פניה מס' 417: שינויים בתקציב משרד החקלאות שעיקרו העברת 8.8 מליון בערך מעתודה להתייקרויות לסעיפי שכר.

בני קידר: תוספת שכר של 4.8%.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 417 התקבלה

אלי גולדשמידט: פניה מס' 472: שינויים פנימיים בתקציב הפיתוח של משרד החקלאות, מה זה?

בני קידר: ליד הגדרת המותנה, אנחנו מקבלים כסף מאיק"א למימון מעבדה בעניין המחקר.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 472 התקבלה

אלי גולדשמידט: איזה עוד רפרנטים יש?

אלי גולדשמידט: אפי ארבל, בבקשה.

אפי ארבל: פניה מס' 452.

אלי גולדשמידט: אישרנו.

אפי ארבל: פניה מס' 450.

אלי גולדשמידט: אישרנו.

אפי ארבל: אבל זה מתוקן.

שלום שמחון: זה תיקון טכני.

אלי גולדשמידט: אז אני מצביע עוד פעם כולל התיקון.

אלי גולדשמידט: הצבעה בעד אישור הפניה - רוב נגד- מיעוט פניה מס' 450 אושרה

אפי ארבל: מס' 67018.

אלי גולדשמידט: יש פה פניה 67018 שזה 21 יום.

אלי גולדשמידט: מה זה?

אפי ארבל: העברת עודפים לתקציב פיתוח משנה שעברה בסך 2 מליון שקל.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 67018 אושרה

אפי ארבל: מס' 421.

אלי גולדשמידט: אישרנו.

אלי גולדשמידט: תודה רבה.

אלי גולדשמידט: הרפרנט הבא, בבקשה.

לימור לבנת: אתה יכול להסביר לי מה עושים?

אלי גולדשמידט: העברות תקציביות, העברות ראשוניות.

אלי גולדשמידט: הרויזיות על אתמול יהיו ב- 09:30

לימור לבנת: אני רוצה להגיש רויזיה.

לימור לבנת: היו"ר אלי גולדשמידט: על כל ההצבעות?

לימור לבנת: כן, היה קשה להגיע.

שלום שמחון: אתמול היא תמכה בדברים האלה מי שהתנגד זה הם

לימור לבנת: אתה יודע שאני תמכתי, אני לא יודעת על מה מדובר

אלי גולדשמידט: אני לא אוהב את הויכוחים.

אלי גולדשמידט: זכותה, ביקשה רויזיה.

אלי גולדשמידט: תצביע איך שהיא תצביע.

אלי גולדשמידט: פניה מס' 341:

גדי לוין: מבוקשת ההעברה של 6 מליון שקל בהוצאה ובהרשאה להתחייב לפיתוח תעשיה בירושלים.

גדי לוין: בהתאם להחלטת הממשלה הקודמת, לחיזוק מעמדה של ירושלים.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 341 אושרה

גדי לוין: פניה מס' 451: מבוקשת הפשרת הרזרבה להיקרויות

אלי גולדשמידט: מה הנושא?

גדי לוין: משרד התמ"ס.

גדי לוין: פניה זו נועדה להפשיר רזרבה להתייקרויות בתקציב תמיכות בענפי משק.

יעקב ליצמן: יש טעות בכתיב "התעשייה".

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 451 אושרה

גדי לוין: 454 ו- 457 הן שתי פניות שהן למעשה פנייה אחת המבקשת הגדלת תקציב בתמיכות לחברות קטנות ובינוניות בהתאם להסכם שהיה בין המשרדים בשנה שעברה, כלומר לתמוך במחקר ופיתוח.

גדי לוין: מבוקשת ההעברה של 213 מליון שקל בהרשאה והמזומנים.

אלי גולדשמידט: למה זה מפוצל?

גדי לוין: זה עניין טכני ההפרדה, זה אותו נושא, ואותו הסכם.

גדי לוין: ההסכם ממומן ממקורות פנימיים במשרד ומהגדלת התמלוגים הנלווים מהחברות בעקבות פניה יותר גדולה.

לימור לבנת: ממה ההפחתות שלך?

לימור לבנת: המטרה היא מטרה ראויה.

גדי לוין: ההפחתות הן ככה: מביטוח משנה עבור ביטוח שער.

גדי לוין: שינוי בתקציב המדען הראשי.

לימור לבנת: יש הפחתות בתקציב המדען?

גדי לוין: חלק מהמימון מתקציב המדען.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניות מס' 454,457 התקבלו

אמנון כהן: אני מבקש רויזיה.

אלי גולדשמידט: אתה מבקש רויזיה עליהם על 454 457?

אמנון כהן: כן.

אמנון כהן: לא הודיעו.

אמנון כהן: לפחות יש איזשהו מועד שמודיעים על הצבעות השינויים?

לימור לבנת: כתוב שיש דיון בתקציב האוצר.

אלי גולדשמידט: זה על סדר היום.

אלי גולדשמידט: ב- 09:00 שינוי בתקציב האוצר, וב- 09:45 יש רויזיות.

הראל בלינדה: פניה 424 משרד העבודה: פניה זו נועדה להגדיל את תקציב משרד המדע מ- 7 מליון 189 אלף שקל בהרשאה להתחייב וזאת על מנת לממן מחקרים תשתיתיים.

הראל בלינדה: המזומן שבא לממן את זה הוא מתוך מקורות פנימיים למעשה, אלה שינויים פנימיים בתקציב המשרד רק ברגע שמעבירים מתקציב שאין בו הרשאה להתחייב אז כנראה שהמזומן חייב לתת הרשאה לאותה תוספת שבאה לידי ביטוי.

הראל בלינדה: כאשר בתקציב יש סעיף אחד שיש בו הרשאה להתחייב וסעיף אחד שאין בו הרשאה להתחייב ואתה רוצה להעביר מקורות מאחד לשני, אתה חייב להוסיף הרשאה כדי להיות מזומן שאתה מעביר.

הראל בלינדה: אתם רואים כאן רק חצי מהתמונה.

הראל בלינדה: המחקרים הם מכל מיני תחומים: ביו- טכנולוגיה, מיקרו-אלקטרוניקה, מחשבים.

אלי גולדשמידט: יש שאלות?

אלי גולדשמידט: אין.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 424 אושרה

אמנון כהן: אנחנו מבקשים רויזיה.

אלי גולדשמידט: מצביעים בעד ומבקשים רויזיות?

שלום שמחון: הם לא הצביעו בעד.

יאיר פלג: פניה מס' 415 : מבקשים רזרבה להתייקרויות בשכר.

אלי גולדשמידט: מדובר על הפשרת רזרבה להתייקרויות בקשר למימון הסכמי השכר אצל עובדי המינהל.

אלי גולדשמידט: יש שאלות?

אלי גולדשמידט: אין.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 415 אושרה היו"ר אלי גולדשמידט: פניה מס' 428: מבקשים שינוי פנימי לתקציב ההרשאה , להעביר 110 אלף שקלים לידי הרשאה להתחייב מתקציב של קרית בן גוריון שלא ינוצל במלואו השנה, לבנין מ.ע.צ בבאר-שבע שאמור להתאכלס השנה.

אלי גולדשמידט: הצבעה בעד אישור הפניה - רוב נגד- מיעוט פניה מס' 428 התקבלה

שי יפתח: פניה מס' 380.

אלי גולדשמידט: יש פניות של משרד השיכון, אנחנו לא מציגים את זה עוד פעם זה הוצג כבר אתמול, רק תגיד את המספרים של אלה שהתאפשרו.

לימור לבנת: אל תעשה עכשיו הצבעות על זה, יש רויזיה.

אלי גולדשמידט: לא.

אלי גולדשמידט: זו הצבעה ראשונית.

שי יפתח: פניה 380:

שי יפתח: רזרבה להתייקרויות ששוחרר בסדר גודל של 20 מליון שקל.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 380 התקבלה

אלי גולדשמידט: אושר רויזיה ע"פ בקשתו של אמנון כהן.

לימור לבנת: זו לא רויזיה זו הצבעה ראשונה.

לימור לבנת: אתמול לא הצביעו על זה.

אמנון כהן: אתמול לא הייתי פה.

נחום לנגנטל: עשו התייעצות סיעתית.

נחום לנגנטל: זו כאילו הצבעה בפעם ראשונה.

נחום לנגנטל: הצבענו, אישרנו, אתה רוצה על זה רויזיה?

אמנון כהן: בוודאי.

לימור לבנת: אתם צריכים להעביר אינפורמציה מאחד לשני.

מאיר פרוש: יש גם 389.

אלי גולדשמידט: יש לנו עוד שבועיים של עבודה.

לימור לבנת: אם אפשר כמה שניתן להתארגן על לוחות זמנים, שנהיה מאורגנים.

יעקב ליצמן: יש דיונים בין יו"ר אגודה לשר האוצר.

אלי גולדשמידט: דיונים סוערים.

יעקב ליצמן: כתוב בעיתון היום.

אלי גולדשמידט: אם זה ב"המודיע", אתה כתבת.

שי יפתח: פניה 389: שינויים בתקציב הרגיל.

שי יפתח: חלק המקורות זה רזרבה מהתייקרויות לצורך שכר או חלק שינויים פנימיים לצורך ביצוע פעולות בתקציב הרגיל.

אלי גולדשמידט: יש שאלות?

אלי גולדשמידט: אמנון כהן, רוויזיה?

אלי גולדשמידט: הצבעה בעד אישור הפניה - רוב נגד- מיעוט פניה מס' 389 אושרה

שי יפתח: פניה מס' 402.

לימור לבנת: אני לא זוכרת מה זה היה.

איוור קרשנר: הוצאות שונות לשתי מטרות.

איוור קרשנר: אחת לפסק הדין של בית דין לעבודה .

אלי גולדשמידט: ומימון שיעור ההנחה לאזרחים ותיקים באגרת רשות השידור.

קריאה: מה רשות השידור נכנס פה לנושא של משרד השיכון?

איוור קרשנר: זה לא נכנס.

איוור קרשנר: אלה הוצאות שונות שהולכות לשתי מטרות.

לימור לבנת: יש לי שאלה בנוגע ל- 402.

לימור לבנת: בסעיף הזה שנקרא הוצאות שונות הוא חלק מתקציב משרד האוצר.

לימור לבנת: בסעיף הזה כתוב שיש הרשאה להתחייב של מליארד 664 מליון שקלים.

לימור לבנת: סמדר, יש לי שאלה עקרונית ומהותית.

לימור לבנת: בבקשה 402 מבקשים העברות בסעיף הוצאות שונות שמופיע בתקציב משרד האוצר.

לימור לבנת: בטופס שלפנינו כתוב תחת הרשאה להתחייב כאילו יש מליארד 664 מליון שקל בהרשאה להתחייב.

לימור לבנת: פתחתי את ספר התקציב 1999 וגם של 2000, בהרשאה להתחייב אני מוצאת רק כ 60 ומשהו מליון שקלים, לא מליארד 660 מליון שקלים.

לימור לבנת: מאיפה צצו עוד מליארד 660 מליון שקלים זה ים של כסף.

סמדר אלחנני: קודם כל מה שאת רואה לפני העיניים את פותחת את ספר התקציב החוברת הכחולה את רואה את מה שאישרו בתחילת השנה.

סמדר אלחנני: במהלך השנה יש העברות.

סמדר אלחנני: מה שאת רואה מבחינה תקציבית על אף כל בקשותי שיהיו שני טורים מקור ומה שקרה במהלך השנה, אנחנו רואים רק את התקציב על שינוייו.

סמדר אלחנני: כל מה שאני יכולה לעשות זה לבדוק לך.

לימור לבנת: אתמול שאלתי בעניין הזה ולא נתנו לנו תשובה, גם אני וגם ח"כ פריצקי.

שלום שמחון: ידעו לענות לך לא קיבלת את מה שהם ענו לך.

שלום שמחון: שהכסף הזה הוא עבור כל מיני סעיפים שאין להם סעיף במקום אחר.

לימור לבנת: עדיין בהרשאה להתחייב יש תעלומה, בהרשאה להתחייב פה הופיע ב- 99 60 ומשהו מליון שקלים, בהרשאה להתחייב של 2000 הופיע 71 מליון שקלים.

לימור לבנת: פה מופיע מליארד 600 מליון שקלים מאיפה הפער?

לימור לבנת: ביקשנו אתמול לבדוק את זה לקבל את התנועות.

סמדר אלחנני: את צודקת אני אבדוק את זה.

אלי גולדשמידט: לא נצביע על שום דבר, את תבדקי את זה ותתני תשובה ללימור לבנת באחריותך.

שלום שמחון: בנושא של רשות השידור, בעקבות העובדה שהיה חוק האזרחים הותיקים, נתנו להם הנחה.

שלום שמחון: הכסף הזה, מיועד להנחה, זה הסיפור.

לימור לבנת: העניין הוא שבמקור הקפיאו 20 מליון שקלים למימון ההנחה כשחשבו שההנחה תהיה 25%, כי לפי חוק ההסדרים ניסו להקטין את ההנחה ב- 50, עכשיו מבקשים הגדלה של 10 מליון שקלים, עכשיו פתאום, בסוף השנה זה משהו בניירות, העברה מכאן לשם.

שי יפתח: לדעתי זה נכון שהתקנה הנוכחית מהווה מקור למימון החלק של תקציב המדינה בהנחה שניתנת לאזרחים ותיקים.

שי יפתח: אבל בתקציב רשות השידור השנה, מספק התקציב רזרבה על התייקרויות בשיעור של 9 מליון שקלים.

שי יפתח: כאשר בהחלטת הממשלה שאישרה את התקציב של הרשות נאמר שהרזרבה הזו הוגשה רק אם היה שההתייקרויות בפועל היו יקרות מההתייקרויות של התחזיות בבסיס התקציב.

שי יפתח: לכן ככל שהתקדמה השנה, אנחנו שמרנו את זה כמקור אפשרי למימון החלק של המדינה במתן ההנחה לאזרחים הותיקים.

שי יפתח: כרגע, אחרי שעשינו את הבדיקות והתחשיבים שמצדיקים שיחרור של הרזרבה הזו לצורך ההתייקרויות שהיו, נאלצנו למצוא מקור אחר לממן את החלק של המדינה, לכן הבאנו תוספת כאשר המקור הינו מתוך סעיף 13.

לימור לבנת: יש לי שאלה עקרונית, אין לי התנגדות לעניין של מימון הנחות.

לימור לבנת: ..

אלי גולדשמידט: השאלה העקרונית איך הם יתנו את זה.

שלום שמחון: לא היו מחכים לשלב מאוחר כדי להיות בטוחים שהם לא חייבים לתת את זה לרשות השידור, קורה פה הפוך על הפוך.

שלום שמחון: אם היו יכולים לא לתת להם לא היו נותנים להם.

אלי גולדשמידט: סמדר תבדוק את זה.

אלי גולדשמידט: אנחנו לא רוצים להתעכב בההעברות האחרות כיוון שהחלטתי שלא מצביעים על זה היום, סמדר תנסה לתת תשובה ללימור.

אלי גולדשמידט: בבקשה: יש לנו פה שתי פניות מהסוג של הודעות בלבד, אלא אם מישהו מבקש עיכוב.

אלי גולדשמידט: 72006, ו- 72007 ממשרד החקלאות .

בני קידר: בהתחשב בתאריך בו אנו נמצאים, אני רוצה להרוויח את שלושה השבועות של הודעה לוועדה, כי בלאו הכי זה איחור רב שיחררו את הטפסים האלה.

בני קידר: עיכבו את זה עד עכשיו.

אלי גולדשמידט: מי בעד אישור הפניות?

אלי גולדשמידט: הצבעה בעד אישור הפניות - רוב נגד- מיעוט פניות מס' 72006 ו- 72007, התקבלו

רוני ארד: פניה מס' 387 הפשרת רזרבות לתגמולים צמודי שכר.

אלי גולדשמידט: שוב הפשרת רזרבה להתייקרויות, אני מציע לכם לא לבקש על זה רויזיה.

אלי גולדשמידט: מי בעד ומי נגד?

אלי גולדשמידט: הצבעה בעד אישור הפניה - רוב נגד- מיעוט פניה מס' 387 אושרה

רוני ארד: פניה 388 של ביטוח לאומי, הפניה כוללת תוספת של 17 מליון שקל השתתפות המדינה בגבייה בענף ילדים, ו- 7.5 מליון שקל לסיוע משפטי.

אלי גולדשמידט: פניה 388, שמעתם את ההסבר.

אלי גולדשמידט: מי בעד ומי נגד?

אלי גולדשמידט: הצבעה בעד אישור הפניה - רוב נגד- מיעוט פניה מס' 388 אושרה

אמנון כהן: אין רויזיה.

אלי גולדשמידט: פניות 309, 310, העברה של 5.5 מליון ש"ח בעודפי מימון מערכת הבחירות עבור כבישים מזרח ירושלים, מי מסביר?

אלי גולדשמידט: אין רפרנט, אין מה להעלות את זה.

ליאור בראון: פניה מס' 370, בקשה להפשרת רזרבות שנועדה לממן התייקרויות בשכר.

אלי גולדשמידט: התייקרויות בשכר, הכל חוזר בכל המשרדים, מי בעד?

אלי גולדשמידט: הצבעה בעד אישור הפניה - רוב נגד- מיעוט פניה מס' 370 אושרה

ליאור בראון: פניה מס' 371: מבוקשים שינויים פנימיים, די מינורים, בתקציב המשרד, שנועדו בעיקר לממן את עידכון המינהלת להסדרת השינויים לציבור, את החוב שנוצר במשרד מול עירית ירושלים במיסי ארנונה וייעוץ לאגף ספקטרום במסגרת הערכות לעשות מכרזים לאתרי WWW.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד - מיעוט פניה מס' 371 אושרה

ליאור בראון: פניה מס' 372: שינוי בתקציב הפיתוח של משרד התקשורת שנועד להרחיב את המחשב המרכזי במסגרת הערכות המשרד לפתרון בעית שנת 2000.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 372 אושרה

ליאור בראון: פניה מס' 374:

ליאור בראון: מבוקשת ההעברה שתאפשר העברה של כספים מחברות תקשורת למינהל התכנון דרך משרד התקשורת במסגרת של הקמת תכנית מתאר ארצית לתקשורת.

ליאור בראון: תכנית שנועדה להסדיר את אופן הפרישה של מתקני תקשורת תוך שמירה על הסביבה והבטיחות.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 374 אושרה

אלי גולדשמידט: מישהו יכול לברר איפה הרפרנט של משרד החינוך?

אלי גולדשמידט: אולי אין להם אינטרס בזה?

נחום לנגנטל: הם ממש תופסים בני ערובה.

אלי גולדשמידט: אבל אני רוצה להעביר את זה, מה אתה רוצה ממני?

נחום לנגנטל: אני שואל את החברים אם הייתם מוכנים שהילה אייל תסביר את זה באופן כללי.

אלי גולדשמידט: הילה לא יכולה להסביר את זה.

נחום לנגנטל: מישהו יסביר, נעשה על זה הצבעה ואז תהיה על זה רויזיה.

הילה אייל: פניה 346 בסעיף 80 כבישים ומסילות ברזל נועדה להעביר מרזרבה מכביש חוצה ישראל, רזרבה שתוקצבה בתחילת השנה 10 מליון ש"ח בהוצאה ו- 20 בהרשאה, פשוט להעביר אותם לפעולות כביש חוצה ישראל בעקבות התחלת ביצוע הכביש.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 346 אושרה

הילה אייל: פניה 468, שוב מסעיף 80 כבישים ומסילות ברזל, העברה לקראת סוף שנה בין תכניות בהתאם לסדרי עדיפויות ויכולת ביצוע של מ.ע.צ.

אלי גולדשמידט: הצבעה בעד אישור הפניה - רוב נגד- מיעוט פניה מס' 468 אושרה

הילה אייל: פניה מס' 410: תקציב רגיל משרד התחבורה, ההפשרה של הרזרבה להתייקרויות בשכר.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 410 אושרה

הילה אייל: פניה מס' 473: תקציב פיתוח משרד התחבורה.

הילה אייל: פניה מס' 414: שינויים פנימיים בתוך התקציב של הלמ"ס.

אלי גולדשמידט: מי בעד אישור פנייה 414?

אלי גולדשמידט: הצבעה בעד אישור הפניה - רוב נגד- מיעוט פניה מס' 414 אושרה

הילה אייל: פניה מס' 392 - הפשרת רזרבה לתמיכות וסובסידיה לחיילים אזרחים ותיקים.

מאיר פרוש: לגבי ההסדר של משרד התחבורה בתקציב יש מושג כזה שאתם נותנים תמיכות לבני נוער?

מאיר פרוש: לגבי ההסבר בתקציב, מה הפירוש של זה?

הילה אייל: אלה כרטיסיות נוער.

נחום לנגנטל: כשנער עולה זה כמו קשיש, הכרטיסיה שלו יותר זולה.

משה שגיא: מה זה תמיכה ישירה בתעריפים?

נחום לנגנטל: יש תמיכה ישירה בתחבורה בתעריפים, נותנים תחשיבים ע"פ הסכם של למשל 100 מליון שקל לאגד לשנה, זו תמיכה בתעריפי התחבורה הציבורית, סובסידיה.

הילה אייל: פניה מס' 425: העברה לתמיכה בתעריפי תחבורה ציבורית.

אלי גולדשמידט: מי בעד אישור הפנייה?

אלי גולדשמידט: הצבעה בעד אישור הפניה - רוב נגד- מיעוט פניה מס' 425 אושרה

סמדר אלחנני: יש לי תשובה ללימור לבנת.

אלי גולדשמידט: תתני לה אותה אחרי כן, לימור תקבל את הדברים ותודיע לי, אני לא רוצה להכניס את זה לדיון.

אלי גולדשמידט: אני צריך את אנה שניידר לפי סעיף 46, אני לא יכול להצביע בלי זה.

סמדר אלחנני: בפברואר השנה בא האוצר וביקש להעביר 1.6 מליארד ש"ח מסעיף רזרבה של הרשאה להתחייב לסעיף 13 שזה סעיף הוצאות גדולות וזה היה בשביל מימון ההתחייבות שניתנה בסיכום הדברים שבין שר האוצר ומזכיר ההסתדרות מיום 10 במאי 96 לפיצוי המבוטחים בקרנות הפנסיה המונהגת בשיטת יחסי השכר שיטת הממוצעים ביחס לפנסיה שהיתה מגיעה להם אילו נהגה שיטת השכר כפי שהוסכמו.

לימור לבנת: וזה 1.6 מיליארד.

סמדר אלחנני: זה 1.6 מיליארד.

סמדר אלחנני: הם פתחו סעיף תקציבי חדש שנקרא העברה לקרנות הפנסיה בגין הסכם המיסוי למבוטחים בשיטת הממוצעים וזה הגדיל את זה מ- 0 ל1.6- מיליארד.

סמדר אלחנני: לו האוצר היו עושים מה שאני אומרת כל הזמן - -

לימור לבנת: השאלה טובה והתשובה טובה.

לימור לבנת: אישור עמותות לפי סעיף 46 לפקודת מס הכנסה

אלי גולדשמידט: אני מודיע בזה כדלקמן, הואיל ואמנון כהן, שביקש את כל הרויזיות אתמול, וגם יצחק סבן, והואיל ולימור לבנת ביקשה הבוקר רויזיות, והואיל וכל אלה שביקשו את הרויזיות חזרו בהם מבקשות הרויזיות, אנחנו עוברים לנושא הבא.

אלי גולדשמידט: סיימנו את נושא ההעברות התקציביות להיום, קראתי לרפרנט של משרד החינוך, הוא לא הגיע, אנחנו נקיים את הדיון במשרד החינוך במועד אחר.

איוור קרשנר: מה עם ההתייעצות הסיעתית?

אלי גולדשמידט: ההתייעצויות נשארו, כל מה שאושר אושר, הרויזיות גם אושרו, הכל בסדר, סעיף 46 לפקודת מס הכנסה.

אלי גולדשמידט: ע"פ בקשתו של מנכ"ל האוצר, מאיזושהי סיבה אישית, אנחנו דוחים את הדיון בתקציב משרד האוצר ל- 10:30.

אלי גולדשמידט: יש לנו פניה לאישור מוסדות ציבור לפי סעיף 46, אני צריך את אנה שניידר.

אלי גולדשמידט: אנחנו עוברים לבקשה ע"פ סעיף 46 להכרת מוסדות ציבור של עמותות.

אלי גולדשמידט: הנושא עלה בוועדת המשנה לעניין תמיכות למוסדות ציבור ברשותו של ח"כ פריצקי.

אלי גולדשמידט: הוא קיים על זה דיון ביום חמישי, מה המלצתך, ח"כ פריצקי?

יוסף יצחק פריצקי: מה שקורה במצב הזה, הוא שלמעשה אין קריטריונים.

יוסף יצחק פריצקי: גם נסיונה של היועצת המשפטית של הוועדה, עו"ד אנה שניידר, לקבל, לעשות דגימה של עמותות נתקל בקשיים, הוא נתקל בקשיים משום שלטענת משרד האוצר החומר חסוי, אבל אנה תשלימי אותי אחר כך.

יוסף יצחק פריצקי: מה שהתברר לנו בישיבת ועדת המשנה הוא כדלהלן: מביאים בקשות לאוצר לפי סעיף 46.

יוסף יצחק פריצקי: האוצר פוסל בקשות טכניות.

לימור לבנת: לצורך פטור ממס?

יוסף יצחק פריצקי: לצורך פטור ממס, מי שתורם לעמותה מסויימת 35% יוכר לו כניכוי ממס.

יוסף יצחק פריצקי: אחרי כל הטכניקה של העניין מתברר שהאוצר מפעיל איזשהם סטנדרטים, שלטענו ישנם עמותות שלא עומדות בסטנדרטים האלה, ז"א לא מבחינה טכנית שהן לא מנהלות ספרים, אלא לשיטתו הן לא נופלות במסגרת הראויה לפי סעיף 46, ולמעשה מה שמובא לנו על השולחן זה רשימה של עמותות אחרי שעברו סינון ל האוצר שלדעתו זה לא מתאים לפי סעיף 46.

יוסף יצחק פריצקי: אני סבתי, שמן הראוי שהאוצר קודם כל יביא את מה שהוא פסל, את מלוא הרשימה, על מנת שנבין למה הוא פסל את מה שהוא פסל, ולפי איזה מבחנים ואיזה קריטריונים, אני מניח שהוא עשה אותם בתום לב.

יוסף יצחק פריצקי: יש למשל בעיה, לדוגמא, של עמותה לטרור, מה זה אנה?

יוסף יצחק פריצקי: למדיניות נגד הטרור.

יוסף יצחק פריצקי: זה קשה מאד לראותו נופל לאחד ממסגרות 46.

יוסף יצחק פריצקי: מה זה חינוך?

יוסף יצחק פריצקי: מה זה דת?

יוסף יצחק פריצקי: ספורט?

יוסף יצחק פריצקי: אז משרד האוצר אומר לי, זה חינוך.

יוסף יצחק פריצקי: עשה מתיחה אלסטית של הקריטריונים לכאורה שזה חינוך, ואני בכוונה מביא את הדוגמא הזו כי כולנו נגד טרור, אבל עולה השאלה למה אנחנו צריכים לאשר עמותה כזו שהתרומות לה יוכרו, שיך היא מתיישבת עם בכלל הוראות החוק.

יוסף יצחק פריצקי: בקיצור, אין קריטריונים, את הקריטריונים צריכים לקבוע, אנחנו צריכים לקבוע אותם, אני אומר את זה דוגרי, הוועדה הזו משחקת עכשיו תפקיד של חותמת גומי משום שאני לא יודע מה לעשות עם זה.

לימור לבנת: האם אנחנו יודעים אם העמותות הללו, שהאוצר מציע לנו בעצם לתת להם הכרה לצרכי מס, האם אנו יודעים אם הן חלקן, או כולן, או רובן, מקבלות גם תמיכה, וממי ממשרדי הממשלה.

יוסף יצחק פריצקי: אז זה קריטריון שצריך להפעיל אותו.

יוסף יצחק פריצקי: יש פה בעיה אמיתי, אם אנחנו לא נאשר את זה, אנחנו לא "דופקים" את האוצר.

יוסף יצחק פריצקי: מה אכפת לאוצר, לא נאשר, יופי, ירוויח.

יוסף יצחק פריצקי: אנחנו "דופקים" את אלה שעושים פה, גם הדתיים, גם החילוניים, שעושים פה עבודה אמיתית שרוצים הכרה בתרומות שלהם אבל אין שום מסגרת שאפשר לשייך אותם פנימה.

יוסף יצחק פריצקי: עומד עלינו הנטל של אזרחים טובים שאומרים בואו תנו לנו הכרה, אנחנו עובדים, אנחנו נמצאים במצב, אדוני היו"ר שאנחנו לא מפעילים שום קריטריון בשום צורה שהיא כי אין, האמת היא שאין.

יוסף יצחק פריצקי: זו מעין רשימה שהאוצר מביא , שעשה איזשהו סקרינינג, יאמר דוד יהושע, ניסינו להבין לפי איזה סקרינינג, הפרשנות שלו לסעיף 46 מה מותר ומה אסור, עכשיו אומרים, תהיו חותמת גומי.

לימור לבנת: האם קיבלנו רשימה של כל העמותות שכבר קיבלו את ההכרה הזו?

יוסף יצחק פריצקי: יש לאנה.

לימור לבנת: כמה בערך ...3250.

אנה שניידר: זו רשימה ארוכה

יהושע דוד: האישורים שניתנים בעלי תוקף לשנתיים.

יהושע דוד: מידי שנתיים אנחנו בודקים את התיקים האלה.

לימור לבנת: 3250 הם בודקים כל שנתיים.

יוסף יצחק פריצקי: למה הם לא מסוגלים להגיד את האמת?

מאיר פרוש: אני לא בטוח מה שהחבר פריצקי מסר זה ההתרשמות שכל החברים קיבלו בוועדה.

מאיר פרוש: יו"ר צריך למסור הלך רוח של כולם, אני לא חושב שזה הלך רוח של כולם.

אלי גולדשמידט: מר יהושע, בבקשה.

יהושע דוד: רבותי, לא ניתן לבדוק 3250 עמותות מידי שנה, הן גם מתחלקות לשתי קבוצות, קבוצה אחת כאלה שקיבלו אישור עד שנת 1990 והאישור לצמיתות, רק משנת 92 התחלנו לתת אישורים, בעקבות שינוי הקריטריונים, לתוקף של שנתיים.

יהושע דוד: כל הגופים האלה, החדשים, אנחנו בודקים מידי שנתיים.

יהושע דוד: את האישור לצמיתות, האפשרות, או הסמכות לבטל אותו בדיוק באותה דרך בה הם אושרו, דהיינו שר האוצר בוועדת הכספים של הכנסת.

לימור לבנת: כמה מתוכן קיבלו אישור לצמיתות מבין אלה שיש להן אישורים, וכמה לשנתיים?

יהושע דוד: כ- 2500 לצמיתות.

יהושע דוד: מעבר לזה, יש לנו בסה"כ כ- 14 גופים שאנחנו מטפלים בהם.

יהושע דוד: תחומי הטיפול שלנו לא מתמקדים רק באותן 3250 מטבע הדברים יש לנו עבודה נוספת.

יהושע דוד: אבל אני רוצה להתייחס למה שח"כ פריצקי אמר, יש לנו בהחלט קריטריונים, גם באישור מטרות ציבוריות חדשות וגם לאישור מוסדות ציבוריים.

יהושע דוד: חלק מהקריטריונים הן קריטריונים טכניים, חלק מהקריטריונים קבועים בסעיף 92 בפקודת מס הכנסה, דהיינו 7 חברים שאינם קרובים, שהנכסים בהכנסות משמשים אך ורק למטרה ציבורית, אלה דברים שאנחנו בודקים, שנשמרים בהסדר הפרטיות של העמותות.

יהושע דוד: ישנה שאלה של פרשנות, עד כמה אנחנו מפרשים מהי למש מטרת חינוך, או מהי מטרת בריאות.

יהושע דוד: היקף הפרשנות פה נתון לויכוח, זה ויכוח לפעמים ערכי.

יהושע דוד: אז יכול להיות שעל זה יש לנו אי הסכמה.

מאיר פרוש: מעולם לא יכול להיות קריטריון לדבר כזה, כל ראש עובד אחת.

יוסף יצחק פריצקי: עמותה למדיניות נגד הטרור.

יוסף יצחק פריצקי: אין הרי ויכוח, על כל השולחן הזה, אף אחד לא רוצה טרור.

יוסף יצחק פריצקי: אבל אני מוכרח לומר לך שצריך להיות אלסטי מאד בשביל להכניס את זה לחינוך.

יהושע דוד: זו בדיוק הבעיה עם סעיף 92 בפודת מס הכנסה, שהמטרות מאד רחבות ומאד כלליות.

אלי גולדשמידט: אנה שניידר, היועצת המשפטית:

אנה שניידר: במסגרת ההחלטה התקבלה כאן בוועדת הכספים להסמיך אותי, לנסות ללמוד את הנושא ולנסות לבדוק בדיקה מדגמית.

אנה שניידר: שאלתי את עצמי איך אעשה זאת, והחלטתי שאני אבש אינפורמציה על חמישה גופים מתוך הרימה הזו, כאשר מה שהנחה אותי זו האפשרות ללמוד את הנושאים לגבי כל אחת מהן שבחרתי, ניסיתי ללמוד מזווית אחרת.

אנה שניידר: ביקשתי למשל את התיק של עמותה מס' 17 ברשימה שלכם, "אם לאל" וביקשתי זאת פשוט מתוך האינפורמציה שמופיעה כאן בדף, שמנהלת העמותה היא אידה נודל, היא לפי מיטב זכרוני איש ציבור, בזמנו היתה, רציתי ללמוד איזה קריטריונים הפעילו כאש אישרו את העמותה הזו.

אנה שניידר: ביקשתי את מס' 23 ברשימה "אוהל אברהם" ואת זה ביקשתי מסיבה אחת פשוטה, כתוב כאן שיו"ר העמותה הוא אוחיון שלמה, והכתובת של העמותה זה "מר שלום אוחיון במושב מצליח".

אנה שניידר: רציתי לדעת מה קורה, אם זה קרובי משפחה, מה בדיוק מסתתר מאחורי זה, אולי זה מיקרי, אבל בכל זאת ראיתי שני שמות שונים, רציתי לדעת מה פרוש הדבר.

אנה שניידר: ביקשתי את מס' 26 ברשימה שזה עמותת "קרן ברכה ומוטי זיסר סד ודת מתן תרומות למוסדות ויחידים, ויו"ר היא ברכה זיסר.

אנה שניידר: אני לא מכירה אותם, ביקשתי פשוט ללמוד את הנושא.

אנה שניידר: ביקשתי את מס' 32 ברשימה שזה "מתן, הדרך שלך לתת".

אנה שניידר: כאן ביקשתי כי ראיתי שזו עמותת צינור, כלומר העמותה עצמה מפנה תרומות לגופים בעלי אישור לפי סעיף 46.

אנה שניידר: רציתי ללמוד איך בדיוק פועל דבר כזה שהוא בגדר עמותת צינור.

אנה שניידר: והמוסד החמישי זה אותו מכון בינלאומי למדיניות נגד טרור מס' 33 ששם רצית ללמוד מה הקריטריונים לקביעת הסוג שתחתיו נמצא אותו מוסד ע"פ סעיף 92 לפקודת מס הכנסה.

אנה שניידר: נתקלתי בבעיה שמס הכנסה הודיע לי שיש להם בעיה של סודיות.

אלי גולדשמידט: למה הם לא אמרו את זה בזמן שיימנו את הדיון הזה אז.

אנה שניידר: אני חושבת שהאשמה היא בי כי אני לא זכרתי שיש סעיף בפקודת מס הכנסה שבעצם אוסר על עובדי מס הכנסה לחשוף אינפורמציה שהגיעה אליהם במהלך העבודה שלהם, אבל יש לכך פתרון, היתר מאת שר האוצר.

אנה שניידר: אמר לי דוד יהושע שהוא פנה באופן כללי לשר האוצר, וביקש שבאותם מקרים בהם ועדת הכספים מקבלת עמותות לאישור על-פי סעיף 46 יינתן היתר כללי לקבל כל אינפורמציה שנדרשת ויהיה כתוב בבקשה של שר האוצר שינתן היתר כללי.

אנה שניידר: זה אותי בלב זה מספק, ואני חושבת שאולי לא כדאי לדחות את האישור של העמותות האלה כי במהלך הזמן אני אקל את האינפורמציה, חלק מהאינפורמציה כבר קיבלתי, למשל, לעניין עמותות צינור, וזה שכנע אותי שעמותת צינור גם צריה את האישור הזה כי היא מקבלת את הכספים ואחר כך היא מקבלת את זה לגופים שגם להם יש אישור כזה.

אנה שניידר: אין פה פעמיים הנאה.

אלי גולדשמידט: לתורם לעמותת צינור יש זיכוי ממס הכנסה, אחרי זה הכסף שעובר מעמותת המינור לעמותה אחרת כבר לא נהנה פעם נוספת.

אנה שניידר: אני מקווה, הוא כבר קיבל.

אנה שניידר: דבר נוסף שאני רוצה לציין שנאמר לי במפורש שזה שיפור, שכל העמותות שהגיעו כאן לשולחנה של ועדת הכספים עברו את רשם העמותות, מה שלא היה קודם.

אנה שניידר: רשם העמותות אישר אותן.

יוסף יצחק פריצקי: מבקשים פה גם אישור לפי סעיף 61 לחוק מס שבח מקרקעין, ואני רוצה להסב את תשומת לב החברים לסעיף 2.

יוסף יצחק פריצקי: עשו פה עסקה ב- 98 מבקשים אישור רטרואקטיבי ל- 93 מה זה הדבר הזה?

יהושע דוד: זה קורה בסוג כזה של עסקאות.

יהושע דוד: זה תחום שאנחנו נוהגים ונהגו כל השנים לתת אישורים רטרואקטיביים מה שלא קיים לגבי סעיף 46 לפקודת מס הכנסה.

יהושע דוד: מה שקורה הוא יש מוסדות ציבור שלא מודעות לאפשרות לקבל את ההטבה הזו, מתעוררים מאוחר מידי אחרי שהם מתחייבים במס, ואז הם באים אליו וזועקים, רגע עשינו עסקה חייבו אותנו במס, תתנו לנו הכרה רטרואקטיבית.

סופה לנדבר: מה זה עסקה, עמותה יכולה לעשות עסקים?

יהושע דוד: לקבל מקרקעין.

יהושע דוד: במקרים כאלה אנחנו לא מרבים ללכת לאחור.

יוסף יצחק פריצקי: אבל אתה מבין איזו מתנה אתה נותן לעמותה כזו?

יוסף יצחק פריצקי: אתה נותן לה מתנת ענק.

אלי גולדשמידט: אני רוצה להתחיל לסכם את הדברים.

אלי גולדשמידט: אנחנו באמת פתחנו לפני מס' חודשים, כשקיימנו את הדיון הראשון בנושא הזה, למעשה, כל חברי הוועדה הרגישו לא נוח בתחושה הזו של חותמת גומי שאנחנו מאשרים ללא בדיקה, תמיד היה כך הביאו רשימה ארוכה של עמותות.

אלי גולדשמידט: מה שעשינו, היה דבר מאד שטחי בכך שהסתכלנו על רשימת מנהלים, אם מצאנו מישהו בעל זיקה פוליטית וגם, רק מידיעה אישית שלנו, יכול להיות שיש שם שיש לו זיקה פוליטית ואנחנו אפילו לא יודעים על זה.

אלי גולדשמידט: אתה יכול רק לראות שמות מוכרים וידועים, ועצרנו שלוש עמותות.

אלי גולדשמידט: קיבלנו שורה של החלטות: א.

אלי גולדשמידט: שתהיה לנו ועדת המשנה עם ח"כ יוסי פריצקי, שבין יתר תפקידיה יעשו תמיד בדיקה מוקדמת לפני שזה יגיע למליאת הוועדה, וזה אכן נעשה במקרה הזה.

אלי גולדשמידט: ב.

אלי גולדשמידט: שתיעשה איזושהי בדיקה מדגמית על-ידי היועצת המשפטית של הוועדה על עבודת הצוות המקצועי.

אלי גולדשמידט: הבדיקה המדגמית נעשתה הפעם רק בחלקה, כמו למשל בנושא אותה עמותת צינור שהזכירה פה אנה שניידר.

אלי גולדשמידט: הנושא של הבדיקה המדגמית לא צלח ב- 100% בגלל הבעיה החוקית של היתר ביטול הסודיות שנמצא בטיפול עכשיו במסגרת פניה כללית לגבי פניות של היועצת המשפטית ל הוועדה אני כבר אומר מראש שמבחינתי זה יכול להיות הפניה רק ליועצת המשפטית של הוועדה ושהפרטים לא ימסרו לנו אלא אם היועצת המשפטית תמצא לנכון, ואז מידע חסוי לא יתפזר בין אנשי הוועדה ואמינים יהיו עלינו דבריה של היועצת המשפטית אם משהו תקין או לא תקין, אנחנו לא נחקור מעבר לזה.

אלי גולדשמידט: אני מקווה שזה יתבצע ושר האוצר יתן את ההיתר, אבל בכל זאת היתה התחלה של בדיקה לפחות לגבי אחת מחמש העמותות שבהן היה מדובר.

אלי גולדשמידט: ג.

אלי גולדשמידט: דבר שלישי שהתקדמנו פה, אני מוכרח לומר, מבחינת הביקורת זו העובדה שזו רשימת עמותות ראשונה שנבדקת גם על-ידי רשם העמותות.

אלי גולדשמידט: זאת אומרת, יש לנו בדיקה כפולה.

אלי גולדשמידט: אני לא חושב שהגענו אל האידיאל ויש עוד כברת דרך ללכת אבל לפחות התקדמנו ואני מקווה שנתקדם יותר במהלך הזמן.

שלום שמחון: העניין הזה של הצמיתות.

אלי גולדשמידט: זה לא שייך כרגע לאישורים האלה.

אלי גולדשמידט: אני מציע, יוסי פריצקי מרכז את הוועדה, אני מציע שהוא יבדוק את כל נושא הצמיתות, את כל נושא הבדיקות החוזרות אחרי שנתיים, את נושא הקריטריונים, הוא יכול להביא המלצות לתיקון חקיקה לגבי הקריטריונים בסעיף 92.

אלי גולדשמידט: לכל הברים האלה י ועדה מיוחדת שהוקמה אני חושב שבזה הסתדרנו.

אלי גולדשמידט: אנחנו רחוקים עוד מהאידיאל, אין לי צל של ספק, ואני מניח שבאוצר, עצם העובדה שאנחנו מקפידים בעניין הזה, אני מניח שגם באוצר, גם שתמיד הקפידו, אולי תהיה גם הקפדת יתר.

אלי גולדשמידט: אני מציע לאשר את זה.

יוסף יצחק פריצקי: גם את סעיף 61?

אלי גולדשמידט: תבדוק את זה, תבדוק את עניין הרטרואקטיביות, אתה מציע לא לאשר את העניין הזה?

יוסף יצחק פריצקי: אני לא חושב שצריך לאשר למוסד רטרואקטיבית מ- 93.

אלי גולדשמידט: אנחנו תמיד מביאים קורבן תורן שאחרי שעשו את זה כ"כ הרבה שנים, ווקא אותו נתפוס.

אלי גולדשמידט: תבדוק מכאן ולהבא מה המשמעות ואולי תבוא ותנחה אותם שלא יאשרו מעתה ואילך, אבל בוא נעשה את הבדיקה יסודית ולא ניפול דווקא למוסד הזה שאפילו איני יודע מהו.

אלי גולדשמידט: יש לנו עדיין סרח עודף מפעם קודמת, אנחנו מצאנו אז שלוש עמותות שבראשן היו אנשי ציבור ועצרנו אותם.

אלי גולדשמידט: דנו והכשרנו עמותה ששרנסקי היה חבר בהנהלה או יו"ר שלה אבל הוא התפטר מתפקידו, והיתה עמותה נוספת שיובל רחלבסקי הממונה על השכר, היה היו"ר שלה והיתה בדיקה עם נציבות שרות המדינה והעניין הוכשר.

אלי גולדשמידט: נותרה עמותה אחת להנצחת זכרו של משה סנה זכרו לברכה שבהנהלה שלה או היו"ר שלה היה אפרים סנה וזה עדיין לא טופל.

אלי גולדשמידט: התקבלה הודעה שנתבקשנו למסור אותה:

אנה שניידר: הודעה של רואה חשבון פרג שהוא ראוה חשבון של העמותה שהעמותה קיבלה החלטה מהאסיפה הכללית מיום ה- 30 ליוני 99 בדבר מינוי הרכב אחר לוועד המנהל, וסגן הש סנה לא מופיע בוועד המנהל, נראה לי שגם העמותה הזו הוכשרה.

אלי גולדשמידט: הואיל ואפרים סנה לא נמצא בוועד המנהל של העמותה על פי המידע שנמסר לנו עכשיו, אני חושב שאין מניעה לאשר גם אותה.

אלי גולדשמידט: אם זה מקובל על כולכם אני מציע שנאשר ונמשיך בטיפול הזה.

אלי גולדשמידט: צריך גם לזכור שאנחנו נמצאים בחודש דצמבר, זה לא צריך להשפיע על שיקול הדעת שלו, אבל צריך לדעת שאם לא נאשר את זה היום ונגיע לינואר אז תהיה פגיעה מאד קשה בעמותות כי גיוס הכסף בד"כ מתעוררת מאד לקראת סוף שנת הכספים שהרבה גופים מוצאים את הוצאות האלה לקראת סוף השנה מטעמי חסכון במס.

אלי גולדשמידט: אני מציע שנאשרח.

אלי גולדשמידט: מי בעד ומי נגד?

אלי גולדשמידט: הצבעה בעד - כולם נגד- אין העמותות אושרו

יעקב ליצמן: אני מבקש על זה רויזיה.

אלי גולדשמידט: אתה מבקש על זה רויזיה?

יעקב ליצמן: לא היתה הצבעה על חינוך.

אלי גולדשמידט: אבל למה אתה מחבר את שני הדברים.

אלי גולדשמידט: אתם מצליחים להפתיע אותי.

אלי גולדשמידט: שינויים בתקציב לשנת 1999

איוור קרשנר: יש פנייה תקציבית שביקשו את חוות הדעת של אנה.

איוור קרשנר: מדובר בסבסוד הלוואות.

אלי גולדשמידט: אני לא עושה העברות תקציביות היום.

פריצקי: זו לא העברה.

אלי גולדשמידט: אנחנו לא נצביע עליו, את רוצה להסביר בסדר, אבל לא תהיה עליה הצבעה.

מאיר פרוש: אתה כל כך דבק בעמדה.

מאיר פרוש: ב- 09:00 באת ואמרת שכתוב היום שינויים בתקציב.

מאיר פרוש: אני מתפלא.

מאיר פרוש: אם תשמע את הרפרנטים, תבין שלגבי כל הצבעה שתהיה מיום ראשון כל הכסף אבוד.

מאיר פרוש: אני לא יודע למה פתאום החלטת, אני על ה- 10 דקות שאיחרתי קיבלתי כבר שזהו זה.

מאיר פרוש: החלטת שאין יותר העברות, וכל מה שאתה עובד על כל הניירות האלה - הכסף לא יגיע.

אלי גולדשמידט: למה הרפרנטים לא מבינים את זה ולא מגיעים בזמן?

יעקב ליצמן: הזמינו אותם היום ב- 09:30.

יעקב ליצמן: למה לא הזמינו אותם אתמול כמו כולם?

אנה שניידר: מדובר כאן למעשה בבקשה לשינוי תקציבי לשם תגבור תקציב שמיועד לתשלום מיסי חובה בגין זקיפת ההטבה הנובעת מסבסוד ריבית עבור הלוואות שניתנות לעובדי המדינה ע"י בנק יהב.

אנה שניידר: התעוררה השאלה האם חברי הכנסת כאן יכולים בעצם לדון בבקשה לאור העובדה שבנק יהב מתייחס גם לחברי כנסת כעובדים ולמעשה הם רשאים לקבל הלוואות מבנק יהב.

אנה שניידר: אני התייעצתי בנושא עם צבי עינבר על דעתו אני מודיעה כאן, מאחר ומדובר בכלל חברי הכנסת ומאחר ומדובר בסמכות של ועדת כספים לאשר העברות תקציביות אז אין הבדל בין הדיון שנעשה כאן לגבי הנושא הזה לבין דיון למשל בהעברה תקציבית בתקציב הבריאות שגם חברי הכנסת כולם זכאים לשירותי בריאות ולכן אין סיבה לומר יש כאן ניגוד עניינים גם אם חבר כנסת מסויים נטל הלוואה וחבר כנסת אחר לא נטל.

אנה שניידר: אין על דעתו של צבי מניעה שחברי הוועדה ידונו ויצביעו בוועדה.

אלי גולדשמידט: נעשה הפסקה של 7 דקות עד 10:30 ונשקול את הדברים.

אלי גולדשמידט: יש לנו חמש פניות של משרד החינוך והן מאד דחופות מכיוון שהדברים האלה אם הם לא יאושרו היום אז תהיה בעיה קשה מאד לבצע אותם עד סוף השנה.

אלי גולדשמידט: אני מציע, אם אתם מסכימים שאנחנו נקיים את ההצבעות בנושא משרד החינוך שמי שרוצה יוכל לגייס, נעשה את זה ב- 10:50.

אלי גולדשמידט: אני מודיע שאם תהיינה רויזיות אני אקיים אותם כעבור חמש דקות.

אלי גולדשמידט: עכשיו אני אאפשר לנציג משרד החינוך להציג את הדברים.

אלי גולדשמידט: אנחנו בפניה 399 הפשרת רזרבה להתייקרויות בסכום כולל של 270 מליון שקל.

משה שגיא: תקציב משרד החינוך בנוי בצורה כזו שיש תקציב לכל נושא ובתקציב יש רזרבה מסוימת להתייקרויות המתוכננת מתחילת השנה.

משה שגיא: והיה והאינפלציה היא מעבר לזה הסכמי השכר הם מעבר לזה, יש רזרבה כללית להתייקרויות בתוך המשרד.

משה שגיא: בפניה הזו מבקשת הפשרת אותה רזרבה כדי שאפשר יהיה לקיים את שכר המורים את כל ההתחייבויות של משרד החינוך ע"פ הסכמי השכר.

לימור לבנת: אני מבינה שבגלל טעות, תקלה מחדל, שגיאה, אני לא יודעת איך לקרוא לזה, במשרד החינוך, בארבעת החודשים האחרונים לא הועברו כספים להפעלת 240 מועדוניות בישובים שונים, ולכן 240 המועדוניות הללו לא פעלו במהלך ארבעת החודשים האחרונים.

לימור לבנת: האם אתה יודע להסביר לנו איך קורית תקלה כזו?

לימור לבנת: האם אתה יודע להסביר לנו מי האחראי לזה והאם אתה יודע להסביר לנו איך יפוצו אותם תלמידים שזקוקים לשיעורי העזר במועדוניות בהשלמת חומר הלימודים, ואיך זה עולה בקנה אחד עם התקציב של משרד החינוך.

משה שגיא: אני לא מכיר את הנושא, לכן אני לא יכול לענות לך על זה, לא ידעתי שיש תקלה כזו.

לימור לבנת: ישנה תקלה כזו, היא התפרסמה אתמול בעיתונות וברדיו ושר החינוך אישר שהיתה תקלה והוא לא יודע איך זה קרה אבל הוא מיד דאג שזה יאושר.

לימור לבנת: אם אתה לא יודע אז מי יודע?

משה שגיא: זו לא היתה בעיה תקציבית אלא בעיה בביצוע.

לימור לבנת: אני לא יודעת איזו בעיה זו.

אלי גולדשמידט: נוכל לקבל תשובה על זה?

לימור לבנת: זה מאד דחוף.

לימור לבנת: ההעברות התקציביות האלה מאד דחופות ואין לי שום דבר נגד ההעברות התקציביות.

לימור לבנת: סגרו 240 מועדוניות זו לא הממשלה הקודמת אי אפשר להפיל את זה על הממשלה הקודמת.

אלי גולדשמידט: אף אחד לא מפיל שום דבר על הממשלה הקודמת.

משה שגיא: הנושא השני זה עודפים משנה קודמת.

משה שגיא: פניה מס' 411.

משה שגיא: פניה זו באה לאזן את תקציב משרד החינוך כדי שיוכל לעמוד בכל התחייבויותיו למשל, כדי לעמוד בכל ההתחייבויות אנחנו צריכים בשביל הגידול הטבעי של החינוך העצמאי, אנחנו צריכים להפשיר את יוח"א שאנחנו מפעילים אותו, וצריך להעביר את התקציב.

משה שגיא: כשבונים תקציב שמים בגידול טבעי מכסה מסויימת של שעות, השעות האלה לא ניתנות בבניית התקציב לחלוקה כמה יהיה השנה וכמה לא, כשמגיעה אותה שנה מפצלים את זה ומעבירים את זה למקומות הרלוונטיים.

משה שגיא: לחינוך העצמאי, מגיע לו כמו כל מיגזר אחר, שעות ליוח"א וזה נמצא בפניה עצמה.

משה שגיא: בפניה הקודמת כבר אושר הגידול הטבעי.

משה שגיא: אני הגדרתי את זה ב- 2000 שעות.

עופר חוגי: אני לא ראיתי.

משה שגיא: יש פה גם את עניין של שכר הלימוד העל יסודי של כל מדינת ישראל, שבעצם הגידול הטבעי שלו בא לידי ביטוי בפניה.

משה שגיא: כל בתי הספר של החינוך ההתיישבותי לא קיבלו את המשכורת של חודש דצמבר כתוצאה מזה שהפניה הזו לא עברה.

לימור לבנת: אני רואה הפחתה בשיעורי עזר בפעולות טיפוח, אמנון, אתה יודע שיש הפחתה בחינוך העצמאי.

משה שגיא: אנחנו בעניין הזה כמעט ולא מעורבים אנחנו פוקחים על הדרג המקצועי במשרד החינוך, אני לא מדבר פוליטית, אבל הדרג המקצועי, שהחינוך העצמאי מקבל את מה שמגיע לו.

לימור לבנת: אני רואה כאן הפחתות בפעילויות מאד חובות בהחזקת ילדים בפנימיות, הפחתה בחינוך התיישבותי, במרכזי נוער בבתי ספר, שיעורי עזר ופעולות טיפוח, ועוד כהנה וכהנה.

לימור לבנת: אני לא יודעת מה זה הפחתה של 500 אלף של במתמחים, ועוד כהנה וכהנה הפחתות, אולי אתה יודע להסביר לנו למה דווקא העתודות האלה, אגב אני רואה כאן בשירות הסרטים הפחתה.

לימור לבנת: ממליון ל- 1.

לימור לבנת: אני מאד אודה לך אם תוכל להסביר לי.

ישראל כץ: יש בית ספר דתי למדעים בשם "עמית" בשדרות, שכבר שלוש שנים, לא באשמת הממשלה החדשה, לומדים במתנ"ס, כן באשמת הממשלה החדשה, זה ביה"ס שהולך להיסגר.

ישראל כץ: שר החינוך ביקר בשדרות ועשה כל מיני החלטות חיוביות בנושא הזה, גם ענה לי לשאילתא, התחיל את תשובתו בבטחון רב שהבעיה נפתרה, ובסוף התשובה, לאחר בירור הוא אמר שהמצב כנראה הרבה פחות סימפטי אבל לא קיבלתי תשובה מוסמכת אחרת, אחרי זה הייתי בחליפת מכתבים.

ישראל כץ: כרגע יש ביה"ס דתי למדעים בשדרות של ילדים שעברו מבדקים מיוחדים 150 תלמידים בשדרות, שהרי כל השאיפה, גם של שר החינוך שילמדו לימודי מדעם גם בבתי ספר דתיים ואני יודע שהם עמדו לעלות להפגין בי-ם, להשבית את הלימודים.

ישראל כץ: אני רואה כאן סעיף של בנית כיתות לימוד, אני חייב לדעת אם הכיתה, הביה" הזה ניכלל בתכנית הזו או לא ניכלל.

ישראל כץ: זו דוגמא אחת, ובכלל פירוט בעקבות זה למה מיועד הנושא של כיתות לימוד, אין לנו שום פירוט בנושא.

לימור לבנת: עוד שאלה קטנה, האם הספריה לעיוורים כבר קיבלה את הכסף?

משה שגיא: זה בפניה הזו.

לימור לבנת: תמיכה במוסדות תרבות לאמנות המחקר יוצרים ואמנים?

משה שגיא: זה הסעיף הכולל, זה בסעיף משנה.

משה שגיא: יש 650 אלף שקל המיועדים לתקנה זו.

לימור לבנת: האם ה- 650 אלף שקל האלה שמיועדים לספריה לעיוורים יאפשרו את פתיחתה מחדש?

לימור לבנת: הם יאפשרו את המשך הפעלתה?

לימור לבנת: כי הם דרשו הרבה יותר.

משה שגיא: זה ההסכם.

יוסף יצחק פריצקי: מה זה מענק ירושלים הבירה?

משה שגיא: יש החלטת ממשלה לעבות את תקציב המענק לירושלים בירת ישראל, יש חוק ירושלים, ובמסגרת החוק ישנו תקציב, וזה התקציב.

יוסף יצחק פריצקי: לאן הולך הכסף?

משה שגיא: לפעולות יחודיות של העיר ירושלים.

יוסף יצחק פריצקי: מה זה?

יוסף יצחק פריצקי: זה חשאי?

משה שגיא: יש יותר טיפוח, יש יותר פרויקטים.

מאיר פרוש: לדעתי מוזיאון ישראל, סינמטק, כל המוסדות האלו נהנים מעירית ירושלים באמצעות מענק בירה.

משה שגיא: אני מוכן להראות לך דיווח

יוסף יצחק פריצקי: אני מבקש שתראה לי את הדיווח הזה.

עופר חוגי: בנושא הבינוי למיגזר החרדי היה הסכם שהונח לפני שולחן הכנסת שהמיגזר החרדי יקבל 400 כיתות.

עופר חוגי: מה שקורה שהניצול היה 200 כיתות אפילו פחות מזה.

עופר חוגי: השאלה היא מדוע זה לא תוקצב.

משה שגיא: אתה מדבר על הרשאות?

עופר חוגי: לא היה ניצול הרשאות.

עופר חוגי: בנושא של הפנימיות הספרדיות, דרך מת"ן, יש שם חוסר של 30 מליון שקל זה גם לא הובא בפניה הזו.

משה שגיא: יש סיכום של היועצת המשפטית עם הממשלה , אנחנו מחכים לפרוטוקול ואתה תראה, מה שסוכם שם זה מה שדובר.

עופר חוגי: מענק החינוך התורני, אפילו שאתה אומר שהיתה העברה של 2000 שעות אבל זה לא מופיע בכלל בתקצוב, התקצוב של החינוך התורני נשאר קבוע.

משה שגיא: מה זה העלאת התרבות הציונית?

משה שגיא: היתה התחייבות שלי בועדת הכספים של הכנסת בפניה הקודמת שנתקן טעות, שנחזיר סכום מסוים בפנייה הזו.

אלי גולדשמידט: פניה מס' 470, 471.

משה שגיא: בהרשאה להתחייב יש במשרד התחייבויות שגולשות לתקציב הבא.

משה שגיא: כל תקציב שגולש לתקציב הבא, מחייב אותנו בביצוע הרשאה להתחייב בגין אותו סכום.

משה שגיא: מאחר והיה מחסום בנתיב החוקי המשרד לא יכל להתחייב, עשינו ההעברה מתקציב הפיתוח לתקציב הרגיל, וזה כדי לעמוד בזה.

ישראל כץ: ביקשתי פירוט לגבי בניית כיתות לימוד.

אלי גולדשמידט: מה מספרי הפניות להצבעה, אתם מסכימים שנצביע על כולם.

איוור קרשנר: פניות מס': 391, 399, 411, 470, 471.

אלי גולדשמידט: מי בעד הפניות התקציביות ירים את ידו.

אלי גולדשמידט: הצבעה בעד אישור הפניות - 7 נגד- 6 פניות מס'391, 399, 411, 470, 471 התקבלו

אלי גולדשמידט: עוד חמש דקות אנחנו עושים את הרויזיות.

אלי גולדשמידט: בעקבות הפניה של הסבסוד של הלוואות יהב, לימור שאלה, קיבלה תשובות לגבי פניה מס' 402 - רשות השידור ופסק הדין.

יוסף יצחק פריצקי: חשבתי שיופיע מנכ"ל רשות השידור יסביר על הביצוע.

אלי גולדשמידט: פסק הדין בהנחה לגמלאים, לאזרחים ותיקים, הם כבר היו ופרטו.

אלי גולדשמידט: מי בעד, ירים את ידו.

אלי גולדשמידט: הצבעה בעד אישור הפניה - רוב נגד- מיעוט פניה מס' 402 התקבלה

אלי גולדשמידט: מי בעד הרויזיה בנושא משרד החינוך כפי שהוצגו, ירים את ידוח.

אלי גולדשמידט: בעד הרויזיה - 5 נגד הרויזיה - 7

אלי גולדשמידט: הרויזיות נדחו, הפניות אושרו, ניפגש בפעם הבאה.